               ЕВРОПЕЙСКА КОМИСИЯ
            Брюксел, 10.2.2022
            COM(2022) 36 final
            2022/0024(NLE)

            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Световния форум за хармонизация на правилата за превозните средства към Икономическата комисия за Европа на Организацията на обединените нации по отношение на промените в правила № 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 и 163 на ООН, по отношение на предложението за ново правило на ООН относно гумите с шипове, по отношение на предложението за ново глобално техническо правило (ГТП) на ООН относно дълготрайността на акумулаторната батерия в електрически превозни средства, по отношение на предложението за изменения на Консолидирана резолюция R.E.5, по отношение на предложението за разрешение за изготвяне на изменение 4 на ГТП № 3 на ООН и по отношение на предложението за разрешение за изготвяне на ново ГТП на ООН относно емисиите на прахови частици от спирачките

               ОБЯСНИТЕЛЕН МЕМОРАНДУМ

               1.ПРЕДМЕТ НА ПРЕДЛОЖЕНИЕТО

               Настоящото предложение се отнася до решение за установяване на позицията, която трябва да се заеме от името на Съюза в рамките на Световния форум за хармонизация на правилата за превозните средства към Икономическата комисия за Европа на Организацията на обединените нации (Работна група 29 или WP.29) по отношение на приемането на промени в съществуващи правила на ООН и съществуващи глобални технически правила на ООН.

               2.КОНТЕКСТ НА ПРЕДЛОЖЕНИЕТО

               2.1.Споразумението от 1958 г. и Споразумението от 1998 г.

               Целта на Споразумението на Икономическата комисия за Европа на Организацията на обединените нации (ИКЕ на ООН) за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“), и на Споразумението относно създаването на глобални технически правила за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“), е да бъдат изготвени хармонизирани изисквания, предназначени да премахнат техническите пречки пред търговията с моторни превозни средства между договарящите се страни на ИКЕ на ООН и да гарантират, че тези превозни средства осигуряват висока степен на безопасност и опазване на околната среда. Споразуменията влязоха в сила за ЕС съответно на 24 март 1998 г. и на 15 февруари 2000 г. Прилагането им се осъществява под ръководството на Световния форум за хармонизация на правилата за превозните средства към ИКЕ на ООН (Работна група 29 или WP.29).

               2.2. Световният форум за хармонизация на правилата за превозните средства към Икономическа комисия за Европа на Организацията на обединените нации (ИКЕ на ООН) — Работна група 29 или WP.29

               Работна група 29 предлага единствена по рода си рамка за хармонизирани в световен мащаб правила за превозните средства. Тя е постоянна работна група в институционалната рамка на Обединените нации с определен мандат и правилник за дейността. Работната група функционира като световен форум, който дава възможност за провеждането на открити разисквания относно правилата за моторните превозни средства, както и за обсъждане на прилагането на Ревизираното споразумение от 1958 г. и на Паралелното споразумение. Всяка държава — членка на Организацията на обединените нации, както и всяка регионална организация за икономическа интеграция, създадена от държави — членки на Организацията на Обединените нации, може да участва пълноценно в дейностите на Работна група 29 и да стане договаряща се страна по споразуменията относно превозните средства, чието прилагане се ръководи от тази работна група. Европейският съюз е страна по тези споразумения
                  1
               .

               Заседанията на Работна група 29 на ИКЕ на ООН се провеждат три пъти годишно — през март, юни и ноември. На всяко заседание е възможно да се приемат нови правила на ООН, нови резолюции на ООН, нови глобални технически правила на ООН (ГТП на ООН), промени в действащи правила и резолюции на ООН съгласно Ревизираното споразумение от 1958 г. и промени в действащи ГТП на ООН и резолюции на ООН съгласно Паралелното споразумение, за да се осигури технически напредък. Преди всяко заседание на Работна група 29 тези промени първо се обсъждат на техническо равнище в рамките на специализирани спомагателни органи към тази работна група.

               Впоследствие се провежда гласуване на равнището на Работна група 29 (т.е. чрез квалифицирано мнозинство на присъстващите и гласуващи договарящи се страни — за предложенията съгласно Ревизираното споразумение от 1958 г., и с консенсус на присъстващите и гласуващи договарящи се страни — за предложенията съгласно Паралелното споразумение).

               Позицията, която трябва да се заеме от името на Съюза по отношение на новите правила на ООН и ГТП на ООН, техните изменения, допълнения и поправки, както и на резолюциите, се установява преди всяко заседание на Работна група 29 чрез решение на Съвета съгласно член 218, параграф 9 от ДФЕС.

               2.3. Предвиденият акт на Работна група 29

               Между 8 и 11 март 2022 г., по време на своето 186-о заседание, Работна група 29 може да приеме предложенията за промени в правила № 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 и 163 на ООН, предложението за ново правило на ООН относно гумите с шипове, предложението за ново ГТП на ООН относно дълготрайността на акумулаторната батерия в електрически превозни средства, предложението за изменения на Консолидирана резолюция R.E.5, предложението за разрешение за изготвяне на изменение 4 на ГТП № 3 на ООН и предложението за разрешение за изготвяне на ново ГТП на ООН относно емисиите на прахови частици от спирачките.

               3. ПОЗИЦИЯ, КОЯТО ТРЯБВА ДА СЕ ЗАЕМЕ ОТ ИМЕТО НА СЪЮЗА

               Системата на Работна група 29 допринася за постигането на по-висока степен на хармонизиране в международен план на стандартите за превозните средства. Споразумението от 1958 г. има основна роля за постигането на тази цел, тъй като производителите от ЕС могат да използват общ набор от правила за одобряване на типа със съзнанието, че договарящите се страни ще признаят съответствието на продуктите им с националното си законодателство. Тази схема например направи възможно с Регламент (ЕО) № 661/2009 относно общата безопасност на моторните превозни средства да се отменят повече от 50 директиви на ЕС и същите да се заменят със съответните правила, изготвени съгласно Споразумението от 1958 г.

               Подобен подход се прилага в Регламент (ЕС) 2018/858 на Европейския парламент и на Съвета
                  2
               , с който се определят административните разпоредби и техническите изисквания за одобряването на типа и пускането на пазара на всички нови превозни средства, системи, компоненти и отделни технически възли. С въпросния регламент се инкорпорират правилата, приети съгласно Ревизираното споразумение от 1958 г. („правилата на ООН“), в системата на ЕС за одобряване на типа или като изисквания за одобряване на типа, или като алтернативи на законодателството на Съюза.

               След като предложенията за промени или за нови правила на ООН бъдат приети от Работна група 29 и след като тези актове се нотифицират на договарящите се страни от изпълнителния секретар на ИКЕ на ООН, шест месеца по-късно и при отсъствието на възражения от страна на договарящите се страни, представляващи блокиращо малцинство, актовете могат да влязат в сила и да се транспонират в приложимите национални правила на всяка от договарящите се страни. В ЕС транспонирането се смята за извършено след публикуването на тези актове в Официален вестник на ЕС.

               Следователно е необходимо да се установи позицията на Съюза по следните актове:

               –предложенията за промени в правила № 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 и 163 на ООН, които са във връзка с актуализирането на разпоредбите за международно одобрение на типа на цяло превозно средство, шум от триколесни превозни средства, електромагнитна съвместимост, спирачни уредби на тежкотоварни превозни средства, скоростомер и километражeн брояч, устройства за непряко виждане, шум от превозни средства от категории M и N, монтиране на устройства за осветяване и светлинна сигнализация на превозни средства от категория L3, механични теглително-прикачни устройства, излъчван шум от мотопеди, спирачни уредби (на превозни средства от категория L), кормилни уредби, резервни части за спирачната уредба, превозни средства от категории M2 и M3, регенерирани гуми за пътнически леки автомобили, търговски превозни средства и техните ремаркета, системи против кражба и алармени системи, съпротивление при търкаляне на гумите, шум, излъчван при търкаляне, и сцепление върху влажна повърхност, обозначение на органите за управление, сигналните устройства и показващите уреди, поле на видимост напред на водачите, системи за следене на налягането в гумите, монтиране на гумите, устройства за светлинна сигнализация, устройства за осветяване на пътя, усъвършенствана система за аварийно спиране,

                  хармонизирана в световен мащаб процедура за изпитване на леки превозни средства,

                устройство за записване на данни от инциденти, устройства срещу неразрешено използване, имобилайзери, алармена система на превозното средство;

               –предложението за ново правило на ООН относно гумите с шипове;

               –предложението за ново ГТП на ООН относно дълготрайността на акумулаторната батерия в електрически превозни средства; както и

               –предложението за изменения на Консолидирана резолюция R.E.5,

               които ще бъдат подложени на гласуване по време на заседанието на Работна група 29, което ще се проведе в периода 8—11 март 2022 г. Освен това е необходимо да се установи позицията на Съюза относно:

               –предложението за разрешение за изготвяне на изменение 4 на ГТП № 3 на ООН относно спирачни уредби на мотоциклети; както и

               –предложението за разрешение за изготвяне на ново ГТП на ООН относно емисиите на прахови частици от спирачките.

               Съюзът следва да подкрепи гореизброените актове, защото те са в съответствие с политиката на Съюза в областта на вътрешния пазар по отношение на автомобилната промишленост и са съвместими с политиките на Съюза в областта на транспорта, климата и енергетиката.

               Всички тези актове имат много положително въздействие върху конкурентоспособността на автомобилната промишленост на ЕС и върху международната търговия. Гласуването в подкрепа на тези актове ще насърчи техническия напредък, ще генерира ползи от икономиите от мащаба, ще предотврати разпокъсването на вътрешния пазар и ще гарантира еднаквото прилагане на стандартите в автомобилостроенето в целия Съюз.

               Предложението за изменения на Правило № 117 на ООН
                  3
                (съпротивление при търкаляне на гумите, шум, излъчван при търкаляне, и сцепление върху влажна повърхност) не е готово за гласуване по време на заседанието на Работна група 29 през март 2022 г. и ще продължи да се обсъжда в рамките на специализираните спомагателни органи към тази работна група.

               Външни експертни становища не са приложими за целите на настоящото предложение. То обаче ще бъде разгледано от Техническия комитет по моторните превозни средства.

               4.ПРАВНО ОСНОВАНИЕ

               4.1.
                     Процесуалноправно основание

               4.1.1.
                     Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  4
               .

               4.1.2.
                     Приложение в конкретния случай

               Работна група 29 е орган, в рамките на който договарящите се страни на ИКЕ на ООН обсъждат изпълнението на Ревизираното споразумение от 1958 г. и на Паралелното споразумение.

               Актовете, които Работна група 29 има за задача да приема, представляват актове с правно действие.

               Правилата на ООН, съдържащи се в предвидения акт, ще бъдат обвързващи за Съюза и заедно с ГТП на ООН и резолюциите на ООН могат да окажат съществено въздействие върху съдържанието на законодателството на ЕС в областта на одобряването на типа на превозните средства.

               Предвидените актове не допълват, нито изменят институционалната рамка на споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.
                     Материалноправно основание

               4.2.1.
                     Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2. Приложение в конкретния случай

               Основната цел и съдържанието на предвидения акт са свързани със сближаване на законодателството. Поради това материалноправното основание за предложеното решение е член 114 от ДФЕС.

               4.3.
                     Заключение

               Правното основание за предложеното решение следва да бъде член 114 от ДФЕС във връзка с член 218, параграф 9 от ДФЕС.

               2022/0024 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Световния форум за хармонизация на правилата за превозните средства към Икономическата комисия за Европа на Организацията на обединените нации по отношение на промените в правила № 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 и 163 на ООН, по отношение на предложението за ново правило на ООН относно гумите с шипове, по отношение на предложението за ново глобално техническо правило (ГТП) на ООН относно дълготрайността на акумулаторната батерия в електрически превозни средства, по отношение на предложението за изменения на Консолидирана резолюция R.E.5, по отношение на предложението за разрешение за изготвяне на изменение 4 на ГТП № 3 на ООН и по отношение на предложението за разрешение за изготвяне на ново ГТП на ООН относно емисиите на прахови частици от спирачките

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)С Решение 97/836/ЕО на Съвета
                  5
                Съюзът се присъедини към Споразумението на Икономическата комисия за Европа на Организацията на обединените нации (ИКЕ на ООН) за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“). Ревизираното споразумение от 1958 г. влезе в сила на 24 март 1998 г.

               (2)С Решение 2000/125/ЕО на Съвета
                  6
                Съюзът се присъедини към Споразумението относно създаването на глобални технически правила за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“). Паралелното споразумение влезе в сила на 15 февруари 2000 г.

               (3)С Регламент (ЕС) 2018/858 на Европейския парламент и на Съвета
                  7
                се определят административните разпоредби и техническите изисквания за одобряването на типа и пускането на пазара на всички нови превозни средства, системи, компоненти и отделни технически възли. С въпросния регламент се инкорпорират правилата, приети съгласно Ревизираното споразумение от 1958 г. („правилата на ООН“), в системата на ЕС за одобряване на типа или като изисквания за одобряване на типа, или като алтернативи на законодателството на Съюза.

               (4)В съответствие с член 1 от Ревизираното споразумение от 1958 г. и член 6 от Паралелното споразумение Световният форум за хармонизиране на правилата за превозните средства към ИКЕ на ООН (Работна група 29 на ИКЕ на ООН) може да приема предложения за промени в правилата на ООН, в глобалните технически правила на ООН (ГТП на ООН) и в резолюциите на ООН, както и предложения за нови правила на ООН, ГТП на ООН и резолюции на ООН във връзка с одобряването на превозните средства. Освен това в съответствие с посочените разпоредби Работна група 29 на ИКЕ на ООН може да приема предложения за разрешения за изготвяне на изменения на ГТП на ООН или за изготвяне на нови ГТП на ООН и може да приема предложения за удължаване на мандатите относно ГТП на ООН.

               (5)По време на 186-ото заседание на Световния форум, насрочено за 8—11 март 2022 г., Работна група 29 на ИКЕ на ООН може да приеме предложенията за промени в правила № 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 и 163 на ООН, предложението за ново правило на ООН относно гумите с шипове, предложението за ново ГТП на ООН относно дълготрайността на акумулаторната батерия в електрически превозни средства и предложението за изменения на Консолидирана резолюция R.E.5. Освен това Работна група 29 на ИКЕ на ООН трябва да приеме предложението за разрешение за изготвяне на изменение 4 на ГТП № 3 на ООН относно спирачни уредби на мотоциклети и предложението за разрешение за изготвяне на ново ГТП на ООН относно емисиите на прахови частици от спирачките.

               (6)Целесъобразно е да се установи позицията, която трябва да се заеме от името на Съюза в рамките на Работна група 29 на ИКЕ на ООН по отношение на приемането на посочените предложения, тъй като правилата на ООН ще бъдат обвързващи за Съюза и заедно с ГТП на ООН и резолюциите на ООН и могат да имат съществено въздействие върху съдържанието на законодателството на Съюза в областта на одобряването на типа на превозните средства.

               (7)С оглед на натрупания опит и на постигнатия технически напредък е необходимо изискванията относно някои елементи или характеристики, обхванати от правила № 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 и 163 на ООН, да бъдат изменени, поправени или допълнени.

               (8)За да се осигури технически напредък, да се подобри безопасността на превозните средства и да се намали отпечатъкът върху околната среда, е необходимо да се приеме ново правило на ООН относно гумите с шипове и ново ГТП на ООН относно дълготрайността на акумулаторната батерия в електрически превозни средства.

               (9)Освен това е необходимо да бъдат изменени някои разпоредби в Резолюция R.E.5 на ООН относно общата спецификация на категориите светлинни източници,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза по време на 186-тото заседание на Световния форум за хармонизация на правилата за превозните средства към ИКЕ на ООН, насрочено за 8—11 март 2022 г., е да се гласува в подкрепа на предложенията, изброени в приложението към настоящото решение.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“) (ОВ L 346, 17.12.1997 г., стр. 78).Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“) (ОВ L 35, 10.2.2000 г., стр. 12).

                     (2)

                        Регламент (ЕС) 2018/858 на Европейския парламент и на Съвета от 30 май 2018 г. относно одобряването и надзора на пазара на моторни превозни средства и техните ремаркета, както и на системи, компоненти и отделни технически възли, предназначени за такива превозни средства, за изменение на регламенти (ЕО) № 715/2007 и (ЕО) № 595/2009 и за отмяна на Директива 2007/46/ЕО (ОВ L 151, 14.6.2018 г., стр. 1).

                     (3)

                        Предложение за нова серия от изменения 03 на Правило № 117 на ООН.

                     (4)

                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (5)

                        Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“) (ОВ L 346, 17.12.1997 г., стр. 78).

                     (6)

                        Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“) (ОВ L 35, 10.2.2000 г., стр. 12).

                     (7)

                        Регламент (ЕС) 2018/858 на Европейския парламент и на Съвета от 30 май 2018 г. относно одобряването и надзора на пазара на моторни превозни средства и техните ремаркета, както и на системи, компоненти и отделни технически възли, предназначени за такива превозни средства, за изменение на регламенти (ЕО) № 715/2007 и (ЕО) № 595/2009 и за отмяна на Директива 2007/46/ЕО (ОВ L 151, 14.6.2018 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 10.2.2022
            COM(2022) 36 final

            ПРИЛОЖЕНИЕ
            към
            Предложение за Решение на Съвета
            относно позицията, която трябва да се заеме от името на Европейския съюз в рамките на Световния форум за хармонизация на правилата за превозните средства към Икономическата комисия за Европа на Организацията на обединените нации по отношение на промените в правила № 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 и 163 на ООН, по отношение на предложението за ново правило на ООН относно гумите с шипове, по отношение на предложението за ново глобално техническо правило (ГТП) на ООН относно дълготрайността на акумулаторната батерия в електрически превозни средства, по отношение на предложението за изменения на Консолидирана резолюция R.E.5, по отношение на предложението за разрешение за изготвяне на изменение 4 на ГТП № 3 на ООН и по отношение на предложението за разрешение за изготвяне на ново ГТП на ООН относно емисиите на прахови частици от спирачките

               ПРИЛОЖЕНИЕ

                        Правило №

                        Заглавие на точката от дневния ред

                        Идентификационен номер на документа
                           1

                        0

                        Предложение за допълнение 1 към серия от изменения 04 на Правило № 0 на ООН (международно одобрение на типа на цяло превозно средство)

                        (ECE/TRANS/WP.29/1161, точка 64, въз основа на WP.29-185-10)

                        ECE/TRANS/WP.29/2022/2

                        9

                        Предложение за допълнение 2 към серия от изменения 08 на Правило № 9 на ООН (шум от триколесни превозни средства) (ECE/TRANS/WP.29/GRBP/72, точка 3, въз основа на ECE/TRANS/WP.29/GRBP/2021/23, изменен с GRBP-74-43)

                        ECE/TRANS/WP.29/2022/3

                        10

                        Предложение за допълнение 2 към серия от изменения 06 на Правило № 10 на ООН (електромагнитна съвместимост) (ECE/TRANS/WP.29/GRE/85, точка 35, въз основа на ECE/TRANS/WP.29/GRE/2021/10, изменен с GRE-85-06)

                        ECE/TRANS/WP.29/2022/33

                        13

                        Предложение за нова серия от изменения 12 на Правило № 13 на ООН (спирачни уредби на тежкотоварни превозни средства) (ECE/TRANS/WP.29/GRVA/11, точка 91, въз основа на ECE/TRANS/WP.29/GRVA/2021/25)

                        ECE/TRANS/WP.29/2022/12

                        39

                        Предложение за допълнение 2 към серия от изменения 01 на Правило № 39 на ООН (скоростомер и километражeн брояч) (ECE/TRANS/WP.29/GRSG/101, точка 56, въз основа на ECE/TRANS/WP.29/GRSG/2021/20/Rev.1)

                        ECE/TRANS/WP.29/2022/21

                        46

                        Предложение за серия от изменения 05 на Правило № 46 на ООН (устройства за непряко виждане) (ECE/TRANS/WP.29/GRSG/101, точка 41, въз основа на ECE/TRANS/WP.29/GRSG/2021/18, изменен с GRSG-122-08)

                        ECE/TRANS/WP.29/2022/52

                        51

                        Предложение за допълнение 7 към серия от изменения 03 на Правило № 51 на ООН (шум от превозни средства от категории M и N) (ECE/TRANS/WP.29/GRBP/72, точка 5, въз основа на ECE/TRANS/WP.29/GRBP/2021/22 и точка 5 от доклада)

                        ECE/TRANS/WP.29/2022/4

                        53

                        Предложение за допълнение 22 към серия от изменения 01 на Правило № 53 на ООН (монтиране на устройства за осветяване и светлинна сигнализация на превозни средства от категория L3) (ECE/TRANS/WP.29/GRE/85, точка 37, въз основа на ECE/TRANS/WP.29/GRE/2021/23, изменен с GRE-85-27)

                        ECE/TRANS/WP.29/2022/34

                        53

                        Предложение за допълнение 5 към серия от изменения 02 на Правило № 53 на ООН (монтиране на устройства за осветяване и светлинна сигнализация на превозни средства от категория L3) (ECE/TRANS/WP.29/GRE/85, точка 37, въз основа на ECE/TRANS/WP.29/GRE/2021/23, изменен с GRE-85-27)

                        ECE/TRANS/WP.29/2022/35

                        53

                        Предложение за допълнение 2 към серия от изменения 03 на Правило № 53 на ООН (монтиране на устройства за осветяване и светлинна сигнализация на превозни средства от категория L3) (ECE/TRANS/WP.29/GRE/85, точка 37, въз основа на ECE/TRANS/WP.29/GRE/2021/23, изменен с GRE-85-27)

                        ECE/TRANS/WP.29/2022/36

                        55

                        Предложение за поправка 2 към серия от изменения 01 на Правило № 55 на ООН (механични теглително-прикачни устройства) (ECE/TRANS/WP.29/GRSG/101, точка 58, въз основа на ECE/TRANS/WP.29/GRSG/2021/21)

                        ECE/TRANS/WP.29/2022/39

                        55

                        Предложение за поправка 1 към серия от изменения 02 на Правило № 55 на ООН (механични теглително-прикачни устройства) (ECE/TRANS/WP.29/GRSG/101, точка 58, въз основа на ECE/TRANS/WP.29/GRSG/2021/21)

                        ECE/TRANS/WP.29/2022/40

                        63

                        Предложение за допълнение 5 към серия от изменения 02 на Правило № 63 на ООН (излъчван шум от мотопеди) (ECE/TRANS/WP.29/GRBP/72, точка 10, въз основа на ECE/TRANS/WP.29/GRBP/2021/24)

                        ECE/TRANS/WP.29/2022/5

                        78

                        Предложение за допълнение 1 към серия от изменения 05 на Правило № 78 на ООН (спирачни уредби на мотоциклети) (ECE/TRANS/WP.29/GRVA/11, точка 99, въз основа на ECE/TRANS/WP.29/GRVA/2021/26, изменен с GRVA-11-22 (приложение V към доклада) и ECE/TRANS/WP.29/GRVA/2021/27)

                        ECE/TRANS/WP.29/2022/13

                        78

                           Предложение за допълнение 2 към серия от изменения 04 на Правило № 78 на ООН (спирачни уредби на мотоциклети)

                        (ECE/TRANS/WP.29/GRVA/11, точка 99, въз основа на ECE/TRANS/WP.29/GRVA/2021/26, изменен с GRVA-11-22 (приложение V към доклада) и ECE/TRANS/WP.29/GRVA/2021/27)

                        ECE/TRANS/WP.29/2022/48

                        78

                           Предложение за допълнение 4 към серия от изменения 03 на Правило № 78 на ООН (спирачни уредби на мотоциклети)

                        (ECE/TRANS/WP.29/GRVA/11, точка 99, въз основа на ECE/TRANS/WP.29/GRVA/2021/26, изменен с GRVA-11-22 (приложение V към доклада) и ECE/TRANS/WP.29/GRVA/2021/27)

                        ECE/TRANS/WP.29/2022/49

                        79

                        Предложение за допълнение 4 към серия от изменения 02 на Правило № 79 на ООН (кормилни уредби) (ECE/TRANS/WP.29/GRVA/11, точка 72, въз основа на ECE/TRANS/WP.29/GRVA/2021/8, изменен с GRVA-11-17 (приложение III към доклада))

                        ECE/TRANS/WP.29/2022/14

                        79

                        Предложение за допълнение 7 към серия от изменения 03 на Правило № 79 на ООН (кормилни уредби) (ECE/TRANS/WP.29/GRVA/11, точка 72, въз основа на ECE/TRANS/WP.29/GRVA/2021/8, изменен с GRVA-11-17 (приложение III към доклада))

                        ECE/TRANS/WP.29/2022/15

                        79

                        Предложение за допълнение 2 към серия от изменения 04 на Правило № 79 на ООН (кормилни уредби) (ECE/TRANS/WP.29/GRVA/11, точка 72, въз основа на ECE/TRANS/WP.29/GRVA/2021/8, изменен с GRVA-11-17 (приложение III към доклада))

                        ECE/TRANS/WP.29/2022/16

                        90

                           Предложение за допълнение 8 към серия от изменения 02 на Правило № 90 на ООН (резервни части за спирачната уредба)

                        (ECE/TRANS/WP.29/GRVA/11, точка 101, въз основа на ECE/TRANS/WP.29/GRVA/2021/28)

                        ECE/TRANS/WP.29/2022/17

                        107

                        Предложение за серия от изменения 10 на Правило № 107 на ООН (превозни средства от категории M2 и M3) (ECE/TRANS/WP.29/GRSG/101, точка 7, въз основа на ECE/TRANS/WP.29/GRSG/2021/17, изменен с GRSG-122-05)

                        ECE/TRANS/WP.29/2022/53

                        108

                        Предложение за допълнение 6 към Правило № 108 на ООН (регенерирани гуми за пътнически леки автомобили и техните ремаркета) (ECE/TRANS/WP.29/GRBP/72, точка 17, въз основа на ECE/TRANS/WP.29/GRBP/2021/15, изменен с приложение III към доклада)

                        ECE/TRANS/WP.29/2022/6

                        109

                        Предложение за допълнение 11 към Правило № 109 на ООН (регенерирани гуми за търговски превозни средства и техните ремаркета) (ECE/TRANS/WP.29/GRBP/72, точки 18 и 19, въз основа на ECE/TRANS/WP.29/GRBP/2021/18 и ECE/TRANS/WP.29/GRBP/2021/16, изменен с приложение IV към доклада)

                        ECE/TRANS/WP.29/2022/7

                        116

                        Предложение за допълнение 9 към първоначалната версия на Правило № 116 на ООН (системи против кражба и алармени системи)

                        (ECE/TRANS/WP.29/GRSG/101, точка 71, въз основа на ECE/TRANS/WP.29/GRSG/2021/27)

                        ECE/TRANS/WP.29/2022/50

                        117

                        Предложение за допълнение 14 към серия от изменения 02 на Правило № 117 на ООН (съпротивление при търкаляне на гумите, шум, излъчван при търкаляне, и сцепление върху влажна повърхност) (ECE/TRANS/WP.29/GRBP/72, точка 21, въз основа на ECE/TRANS/WP.29/GRBP/2021/17, изменен с GRBP-74-31-Rev.1)

                        ECE/TRANS/WP.29/2022/8

                        121

                        Предложение за допълнение 4 към серия от изменения 01 на Правило № 121 на ООН (обозначение на органите за управление, сигналните устройства и показващите уреди) (ECE/TRANS/WP.29/GRSG/101, точка 90, въз основа на ECE/TRANS/WP.29/GRSG/2021/30)

                        ECE/TRANS/WP.29/2022/22

                        125

                        Предложение за допълнение 2 към серия от изменения 01 на Правило № 125 на ООН (поле на видимост напред на водачите) (ECE/TRANS/WP.29/GRSG/101, точка 97, въз основа на ECE/TRANS/WP.29/GRSG/2020/11)

                        ECE/TRANS/WP.29/2022/23

                        125

                        Предложение за допълнение 1 към серия от изменения 02 на Правило № 125 на ООН (поле на видимост напред на водачите) (ECE/TRANS/WP.29/GRSG/101, точка 99, въз основа на ECE/TRANS/WP.29/GRSG/2021/31)

                        ECE/TRANS/WP.29/2022/24

                        141

                        Предложение за допълнение 1 към серия от изменения 01 на Правило № 141 на ООН (системи за следене на налягането в гумите) (ECE/TRANS/WP.29/GRBP/72, точка 25, въз основа на ECE/TRANS/WP.29/GRBP/2021/19 и ECE/TRANS/WP.29/GRBP/2021/20, изменен с GRBP-74-37)

                        ECE/TRANS/WP.29/2022/9

                        142

                        Предложение за допълнение 1 към серия от изменения 01 на Правило № 142 на ООН (монтиране на гумите) (ECE/TRANS/WP.29/GRBP/72, точка 28, въз основа на ECE/TRANS/WP.29/GRBP/2021/21)

                        ECE/TRANS/WP.29/2022/10

                        148

                        Предложение за допълнение 4 към първоначалната серия от изменения на Правило № 148 на ООН (устройства за светлинна сигнализация) (ECE/TRANS/WP.29/GRE/85, точка 8, въз основа на ECE/TRANS/WP.29/GRE/2021/11, изменен с GRE-85-11)

                        ECE/TRANS/WP.29/2022/37

                        149

                        Предложение за допълнение 5 към първоначалната серия от изменения на Правило № 149 на ООН (устройства за осветяване на пътя) (ECE/TRANS/WP.29/GRE/85, точка 11, въз основа на ECE/TRANS/WP.29/GRE/2021/12)

                        ECE/TRANS/WP.29/2022/38

                        152

                        Предложение за допълнение 5 към първоначалната версия на Правило № 152 на ООН (усъвършенствана система за аварийно спиране за превозни средства от категории M1 и N1) (ECE/TRANS/WP.29/GRVA/11, точка 78, въз основа на ECE/TRANS/WP.29/GRVA/2021/22, изменен с GRVA-11-40 (приложение IV към доклада))

                        ECE/TRANS/WP.29/2022/18

                        152

                        Предложение за допълнение 4 към серия от изменения 01 на Правило № 152 на ООН (усъвършенствана система за аварийно спиране за превозни средства от категории M1 и N1) (ECE/TRANS/WP.29/GRVA/11, точка 78, въз основа на ECE/TRANS/WP.29/GRVA/2021/22, изменен с GRVA-11-40 (приложение IV към доклада))

                        ECE/TRANS/WP.29/2022/19

                        152

                        Предложение за допълнение 2 към серия от изменения 02 на Правило № 152 на ООН (усъвършенствана система за аварийно спиране за превозни средства от категории M1 и N1) (ECE/TRANS/WP.29/GRVA/11, точки 78 и 80, въз основа на ECE/TRANS/WP.29/GRVA/2021/22, изменен с GRVA-11-40 (приложение IV към доклада) и ECE/TRANS/WP.29/GRVA/2021/23)

                        ECE/TRANS/WP.29/2022/20

                        154

                        Предложение за серия от изменения 02 на Правило № 154 на ООН (хармонизирана в световен мащаб процедура за изпитване на леки превозни средства (WLTP)) (ECE/TRANS/WP.29/GRPE/84, точка 16, въз основа на ECE/TRANS/WP.29/GRPE/2021/21, изменен с добавка 2 и ECE/TRANS/WP.29/GRPE/85, точка XX)

                        ECE/TRANS/WP.29/2022/41/Rev.1

                        154

                        Предложение за серия от изменения 03 на Правило № 154 на ООН (хармонизирана в световен мащаб процедура за изпитване на леки превозни средства (WLTP)) (ECE/TRANS/WP.29/GRPE/84, точка 16, въз основа на ECE/TRANS/WP.29/GRPE/2021/22, изменен с добавка 3 и ECE/TRANS/WP.29/GRPE/85, точка XX)

                        ECE/TRANS/WP.29/2022/42/Rev.1

                        160

                        Предложение за допълнение 1 към първоначалната версия на Правило № 160 на ООН (устройство за записване на данни от инциденти) (ECE/TRANS/WP.29/GRSG/101, точка 109, въз основа на ECE/TRANS/WP.29/GRSG/2021/33, изменен с GRSG-122-36)

                        ECE/TRANS/WP.29/2022/25/Rev.1

                        160

                        Предложение за допълнение 1 към серия от изменения 01 на Правило № 160 на ООН (устройство за записване на данни от инциденти) (ECE/TRANS/WP.29/GRSG/101, точка 109, въз основа на ECE/TRANS/WP.29/GRSG/2021/34, изменен с GRSG-122-37)

                        ECE/TRANS/WP.29/2022/26

                        161

                        Предложение за допълнение 1 към първоначалната версия на Правило № 161 на ООН (устройства срещу неразрешено използване) (ECE/TRANS/WP.29/GRSG/101, точка 76, въз основа на ECE/TRANS/WP.29/GRSG/2021/24, изменен с GRSG-122-13)

                        ECE/TRANS/WP.29/2022/27

                        161

                        Предложение за допълнение 2 към първоначалната версия на Правило № 161 на ООН (устройства срещу неразрешено използване) (ECE/TRANS/WP.29/GRSG/101, точка 78, въз основа на ECE/TRANS/WP.29/GRSG/2021/28)

                        ECE/TRANS/WP.29/2022/28

                        162

                        Предложение за допълнение 1 към първоначалната версия на Правило № 162 на ООН (имобилайзери) (ECE/TRANS/WP.29/GRSG/101, точка 82, въз основа на ECE/TRANS/WP.29/GRSG/2021/25, изменен с GRSG-122-13)

                        ECE/TRANS/WP.29/2022/29

                        162

                        Предложение за допълнение 2 към първоначалната версия на Правило № 162 на ООН (имобилайзери) (ECE/TRANS/WP.29/GRSG/101, точка 82, въз основа на ECE/TRANS/WP.29/GRSG/2021/29)

                        ECE/TRANS/WP.29/2022/30

                        163

                        Предложение за допълнение 1 към първоначалната версия на Правило № 163 на ООН (алармена система на превозното средство)

                        (ECE/TRANS/WP.29/GRSG/101, точка 86, въз основа на ECE/TRANS/WP.29/GRSG/2021/26)

                        ECE/TRANS/WP.29/2022/51

                        Ново правило [164]

                        Предложение за ново Правило [№ 164] на ООН относно гумите с шипове (ECE/TRANS/WP.29/GRBP/72, точка 30, въз основа на ECE/TRANS/WP.29/GRBP/2021/5/Rev.1, изменен с GRBP-74-32)

                        ECE/TRANS/WP.29/2022/43

                        Глобално техническо правило №

                        Заглавие на точката от дневния ред

                        Идентификационен номер на документа

                        Ново ГТП

                        Предложение за ново ГТП на ООН относно дълготрайността на акумулаторната батерия в електрифицирани превозни средства (ECE/TRANS/WP.29/GRPE/84, точка 10, въз основа на ECE/TRANS/WP.29/GRPE/2021/18, изменен с добавка 1)

                        Предложение за окончателен доклад за състоянието относно изготвянето на ново глобално техническо правило на ООН относно дълготрайността на акумулаторната батерия в електрифицирани превозни средства (ECE/TRANS/WP.29/GRPE/84, точка 10, въз основа на GRPE-84-02, изменен с приложение IV)

                        ECE/TRANS/WP.29/2022/45

                        ECE/TRANS/WP.29/2022/46

                        Разни

                        Заглавие на точката от дневния ред

                        Идентификационен номер на документа

                        Консолидирана резолюция

                        Предложение за изменение 8 на Консолидираната резолюция относно общата спецификация на категориите светлинни източници (R.E.5) (ECE/TRANS/WP.29/GRE/85, точка 29, въз основа на ECE/TRANS/WP.29/GRE/2021/24)

                        ECE/TRANS/WP.29/2022/44

                        Разрешение

                           Искане за разрешение за изготвяне на изменение 4 на ГТП № 3 на ООН (спирачни уредби на мотоциклети)

                        ECE/TRANS/WP.29/2022/47

                        Разрешение

                           Искане за разрешение за изготвяне на ново ГТП на ООН относно емисиите на прахови частици от спирачките

                        ECE/TRANS/WP.29/AC.3/59

                     (1)

                        Всички посочени в таблицата документи могат да бъдат намерени на следния адрес:
                  (WP.29) World Forum for the Harmonization of Regulations (186th session) [(Работна група 29) Световeн форум за хармонизация на правилата за превозните средства (186-о заседание)] |
                   UNECE (ИКЕ на ООН)
                  .


                           ЕВРОПЕЙСКА
                           КОМИСИЯ
                                                 Брюксел, 16.2.2022 г.
                                                 COM(2022) 62 final
                                                 2022/0042 (NLE)
                                     Предложение за
                               РЕШЕНИЕ НА СЪВЕТА
   за позицията, която трябва да се заеме от името на Европейския съюз във втората
     част на четвъртото заседание на Конференцията на страните по Конвенцията
    Минамата относно живака във връзка с приемането на решение за установяване
       на прагове за определените в член 11, параграф 2 от посочената конвенция
                                  отпадъци от живак
BG                                                                                BG
 ---pagebreak---                                 ОБЯСНИТЕЛЕН МЕМОРАНДУМ
   1.         ПРЕДМЕТ НА ПРЕДЛОЖЕНИЕТО
   Настоящото предложение се отнася до решение за установяване на позицията, която
   трябва да се заеме от името на Съюза във втората част на четвъртото заседание на
   Конференцията на страните по Конвенцията Минамата относно живака (COP4.2) във
   връзка с предвиденото приемане на решение за установяване на прагове за
   определените в член 11, параграф 2 от посочената конвенция отпадъци, съдържащи или
   замърсени с живак или живачни съединения (наричани по-долу „отпадъци, замърсени с
   живак“).
   2.         КОНТЕКСТ НА ПРЕДЛОЖЕНИЕТО
   2.1.       Конвенция Минамата относно живака
   Конвенцията Минамата относно живака („Споразумението“) е основната
   международна правна рамка за опазване на човешкото здраве и околната среда от
   емисии от антропогенни източници и изпускания на живак и живачни съединения във
   въздуха, водата и почвата. Тя обхваща целия жизнен цикъл на използване на живака —
   от първичния му добив до обезвреждането му. Споразумението влезе в сила на 16
   август 2017 г. Страни по него са както Европейският съюз1, така и всички държави
   членки.
   Член 11, параграф 2 от Споразумението постановява, че за целите на споразумението
   „отпадъци от живак“ означава вещества или предмети, които — а) представляват, б)
   съдържат или в) са замърсени от живак или живачни съединения, в количество,
   надвишаващо праговете, които Конференцията на страните трябва да определи — и
   които вещества се обезвреждат, предвидени са за обезвреждане или тяхното
   обезвреждане се изисква по силата на националното законодателство или на
   споразумението. Тази разпоредба предвижда също така, че определението на „отпадъци
   от живак“ изключва минните отпадъци (откривки, отпадни скали и отломки от минни
   дейности), с изключение на такива от първичен добив на живак, съдържащи живак или
   живачни съединения под праговете, които Конференцията на страните трябва да
   определи.
   В член 11, параграф 3 от Споразумението се посочва, че отпадъците от живак, които се
   считат за отпадъци по силата на член 11, параграф 2, трябва да бъдат управлявани по
   екосъобразен начин.
   На третото си заседание (25—29 ноември 2019 г.) Конференцията на страните прие
   Решение MC-3/52, съгласно което:
   От една страна, всички отпадъци, състоящи се от или съдържащи живак или живачни
   съединения, представляват „отпадъци от живак“ по смисъла на член 11, параграф 2 от
   1
        Решение (ЕС) 2017/939 на Съвета от 11 май 2017 г. за сключване от името на Европейския съюз на
        Конвенцията Минамата относно живака (ОВ L 142, 2.6.2017 г., стр. 4).
   2
        Решение MC-3/5 Прагове за отпадъците от живак, Доклад на Конференцията на страните по
        Конвенцията Минамата относно живака за извършената работа на третото заседание на
        конференцията,     UNEP/MC/COP.3/23,         7.1.2020 г.,   вж.     следния    адрес  в   интернет:
        https://www.mercuryconvention.org/sites/default/files/documents/final_report/UNEP-MC-COP-3-23-
        Report-EN.pdf
BG                                                       1                                                  BG
 ---pagebreak---    Споразумението, независимо от тяхното съдържание на живак или живачни
   съединения. По отношение на откривките и отпадните скали от минните дейности,
   различни от първичния добив на живак, не е необходимо да се установяват прагове,
   което означава, че те попадат в приложното поле на член 11 от Споразумението.
   От друга страна, по отношение на отпадъците, замърсени с живак или живачни
   съединения („отпадъци, замърсени с живак“), включително отломките от минни
   дейности, различни от първичния добив на живак („отломки от минни дейности“), тъй
   като страните не можаха да постигнат споразумение, групата от технически експерти,
   създадена от Конференцията на страните на нейното второ заседание (19—23 ноември
   2018 г.), трябва да продължи с обсъжданията относно приложимите прагове през
   междусесийния период преди четвъртото заседание на Конференцията на страните.
   2.2.     Конференция на страните
   Конференцията на страните по Споразумението („Конференцията на страните“)
   изпълнява функциите, възложени ѝ по силата на споразумението, като за целта обсъжда
   и предприема, inter alia, всички допълнителни действия, които могат да се окажат
   необходими за постигането на целите на споразумението, включително приемане на
   съответни насоки.
   По силата на член 28 от Споразумението, както и на Решение MC-1/1 относно
   процедурния правилник, прието от Конференцията на страните на нейното първо
   заседание (24—29 септември 2017 г.), всяка страна има право на един глас. Независимо
   от това, когато Съюзът — като организация за регионална икономическа интеграция —
   упражнява правото си на глас по въпроси от своята компетентност, броят на гласовете
   му е равен на броя на неговите държави членки, които са страни по Споразумението.
   Съюзът не може да упражнява правото си на глас, ако някоя от неговите държави
   членки упражни своето право на глас и обратно.
   2.3.     Предвиден акт на Конференцията на страните
   Посочената по-горе междусесийна работа на експертите доведе до изготвянето на
   специален доклад, изготвен от секретариата на Конвенцията, който включва проект за
   решение на Конференцията на страните относно праговете за отпадъците от живак,
   който да бъде разгледан и евентуално приет на COP4.2 (предвидения акт)3.
   С предвидения акт ще се определят праговете, които позволяват да се набележат
   отпадъците, замърсени с живак, които ще попадат в приложното поле на член 11 от
   споразумението. В предвидения акт ще се определи освен това и приложното поле на
   отнасящите се до отпадъците разпоредби на споразумението, и по-специално на член
   11, параграф 3 от него, във връзка със задължението за екосъобразно третиране на
   съответните отпадъци от живак.
   3.       ПОЗИЦИЯ, КОЯТО ДА БЪДЕ ЗАЕТА ОТ ИМЕТО НА СЪЮЗА
   Предложената позиция, която трябва да се заеме от името на Съюза във втората част на
   четвъртото заседание на Конференцията на страните, е да се подкрепи приемането на
   предвидения акт, който е в съгласие с достиженията на правото на ЕС.
   3
        UNEP/MC/COP.4/8
BG                                           2                                          BG
 ---pagebreak---    На практика, като взема отношение по друга категория отпадъци от живак, т.е.
   отпадъците, замърсени с живак, предвиденият акт допълва Решение MC-3/5 и
   съответно предложената позиция се явява напълно в съответствие с позицията на ЕС,
   приета за заседанието COP.3 и използвана като основа за разработването на сегашното
   решение, понеже обхваща въпроса за праговете на подобни отпадъци4.
   Уредбата на равнище ЕС на отпадъците от живак включва по-специално Регламент
   (ЕС) 2017/852 на Европейския парламент и на Съвета от 17 май 2017 г. относно живака
   и за отмяна на Регламент (ЕО) № 1102/20085, Директива 2008/98/ЕО на Европейския
   парламент и на Съвета от 19 ноември 2008 г. относно отпадъците6, Директива
   2006/21/ЕО на Европейския парламент и на Съвета от 15 март 2006 г. относно
   управлението на отпадъците от миннодобивните индустрии и за изменение на
   Директива 2004/35/ЕО7 и Решение 2000/532/ЕО на Комисията от 3 май 2000 г. за замяна
   на Решение 94/3/ЕО за установяване на списък на отпадъците в съответствие с член 1,
   буква а) от Директива 75/442/ЕИО на Съвета относно отпадъците и Решение 94/904/ЕО
   на Съвета за установяване на списък на опасните отпадъци в съответствие с член 1,
   параграф 4 от Директива 91/689/ЕИО на Съвета относно опасните отпадъци8.
   Законодателството на ЕС в областта на отпадъците се обляга на предвиденото в
   членове 13 и 17 от Директива 2008/98/ЕО основно задължение за държавите членки да
   вземат необходимите мерки за управляване на отпадъците, без да се застрашава
   човешкото здраве и без да се вреди на околната среда. Тези разпоредби отразяват
   предвиденото в член 11, параграф 3 от Споразумението задължение за екосъобразно
   управление.
   Същевременно, макар ЕС да изигра важна роля за разработването на Споразумението, в
   частност на неговите разпоредби относно отпадъците от живак, и макар приносът на
   експертите на ЕС в горепосочените междусесийни експертни обсъждания да бе
   съществен, достиженията на правото на ЕС в областта на отпадъците надхвърлят
   обхвата на член 11 от споразумението, тъй като всички посочени в тази разпоредба
   отпадъци от живак, независимо от съдържанието им на живак или живачни съединения,
   са регламентирани на равнище ЕС и спрямо тях съществува задължение за
   екосъобразно управление.
   Необходима е позиция на Съюза, тъй като, веднъж приет, предвиденият акт ще трябва
   да се прилага от страните по Споразумението.
   4
       Вж. Решение (EС) 2019/2119 на Съвета от 21 ноември 2019 година за позицията, която трябва да се
       заеме от името на Европейския съюз на третото заседание на Конференцията на страните по
       Конвенцията Минамата относно живака във връзка с приемането на решение за установяване на
       праговете за отпадъци, съдържащи живак, установени в член 11, параграф 2 от посочената
       конвенция (ОВ L 3210, 11.12.2019 г., стр. 117).
   5
       ОВ L 137, 24.5.2017 г., стр. 1.
   6
       ОВ L 312, 22.11.2008 г., стр. 3.
   7
       ОВ L 102, 11.4.2006 г., стр. 15.
   8
       ОВ L 226, 6.9.2000 г., стр. 3.
BG                                                     3                                               BG
 ---pagebreak---    4.       ПРАВНО ОСНОВАНИЕ
   4.1.     Процесуалноправно основание
   4.1.1.   Принципи
   В член 218, параграф 9 от Договора за функционирането на Европейския съюз (ДФЕС)
   се предвижда приемането на решения за установяване на „позициите, които трябва да
   се заемат от името на Съюза в рамките на орган, създаден със споразумение, когато
   този орган има за задача да приема актове с правно действие, с изключение на
   актовете за допълнение или изменение на институционалната рамка на
   споразумението“.
   Понятието „актове с правно действие“ включва актове с правно действие по силата на
   нормите на международното право, които уреждат съответния орган. То включва и
   инструменти, които нямат обвързващ характер съгласно международното право, но са
   „годни да окажат съществено въздействие върху съдържанието на приеманата от
   законодателя на Съюза нормативна уредба“9.
   4.1.2.   Приложение в конкретния случай
   Конференцията на страните е орган, създаден по силата на споразумение, а именно —
   Конвенцията Минамата относно живака.
   Предвиденият акт, който Конференцията на страните трябва да приеме, представлява
   акт с правно действие, тъй като страните по Споразумението трябва да вземат мерки, за
   да гарантират, че той се прилага и спазва.
   Предвиденият акт          не   допълва,      нито   изменя     институционалната        рамка     на
   споразумението.
   Поради това процесуалноправното основание за предложеното решение е член 218,
   параграф 9 от ДФЕС.
   4.2.     Материалноправно основание
   4.2.1.   Принципи
   Материалноправното основание за дадено решение съгласно член 218, параграф 9 от
   ДФЕС зависи преди всичко от целта и съдържанието на предвидения акт, във връзка с
   който се заема позиция от името на Съюза. Ако предвиденият акт преследва две цели
   или се състои от две части и ако едната от целите или частите може да се определи като
   основна, докато другата е само акцесорна, решението съгласно член 218, параграф 9 от
   ДФЕС трябва да се основава на едно-единствено материалноправно основание, а
   именно на изискваното от основната или преобладаващата цел или част.
   4.2.2.   Приложение в конкретния случай
   Основната цел и съдържанието на предвидения акт са свързани с околната среда.
   Поради това материалноправното основание за предложеното решение е член 192,
   параграф 1 от ДФЕС.
   9
        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.
BG                                                   4                                                  BG
 ---pagebreak---    4.3.   Заключение
   Правното основание за предложеното решение следва да бъде член 192, параграф 1 от
   ДФЕС във връзка с член 218, параграф 9 от ДФЕС.
BG                                          5                                        BG
 ---pagebreak---                                                                  2022/0042 (NLE)
                                                  Предложение за
                                           РЕШЕНИЕ НА СЪВЕТА
    за позицията, която трябва да се заеме от името на Европейския съюз във втората
       част на четвъртото заседание на Конференцията на страните по Конвенцията
     Минамата относно живака във връзка с приемането на решение за установяване
        на прагове за определените в член 11, параграф 2 от посочената конвенция
                                                отпадъци от живак
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално
   член 192, параграф 1 във връзка с член 218, параграф 9 от него,
   като взе предвид предложението на Европейската комисия, като има предвид, че:
   като има предвид, че:
   (1)     Конвенцията Минамата относно живака10 („Споразумението“) беше сключена от
           Съюза с Решение (ЕС) 2017/939 на Съвета11 и влезе в сила на 16 август 2017 г.
   (2)     По силата на Решение MC-1/1 за процедурния правилник, прието от
           Конференцията на страните по Споразумението („Конференция на страните“) на
           нейното първо заседание, страните трябва да полагат всички усилия, за да
           постигат консенсус по всички важни въпроси.
   (3)     На своето трето заседание на 25—29 ноември 2019 г. Конференцията на
           страните по Споразумението прие Решение MC-3/512 за определяне на прагове за
           отпадъци, състоящи се от или съдържащи живак или живачни съединения
           според посоченото в член 11, параграф 2 от споразумението. Съгласно
           решението групата от технически експерти, създадена от Конференцията на
           страните на нейното второ заседание на 19—23 ноември 2018 г., трябваше да
           разработи прагове за отпадъците, замърсени с живак или живачни съединения
           („отпадъци, замърсени с живак“), включително за отломките от минни дейности,
           различни от първичния добив на живак.
   (4)     Във втората част на своето четвърто заседание на 21—25 март 2022 г.
           Конференцията на страните се очаква да приеме решение („предложеното
           решение“) относно праговете за определените в член 11, параграф 2 от
   10
           Заверено копие на Конвенцията от Минамата относно живака е на разположение на адрес:
           https://treaties.un.org/doc/Treaties/2013/10/20131010%2011-16%20AM/CTC-XXVII-17.pdf
   11
           Решение (ЕС) 2017/939 на Съвета от 11 май 2017 г. за сключване от името на Европейския съюз
           на Конвенцията Минамата относно живака (ОВ L 142, 2.6.2017 г., стр. 4).
   12
           Решение MC-3/5 Прагове за отпадъците от живак, Доклад на Конференцията на страните по
           Конвенцията Минамата относно живака за извършената работа на третото заседание на
           конференцията, UNEP/MC/COP.3/23, 7.1.2020 г., вж. следния адрес в интернет:
           https://www.mercuryconvention.org/sites/default/files/documents/final_report/UNEP-MC-COP-3-23-
           Report-EN.pdf
BG                                                        6                                               BG
 ---pagebreak---           Споразумението отпадъци, замърсени с живак, в резултат на което ще се
          определи приложното поле на член 11 от Споразумението по отношение на
          подобни отпадъци. При това, отпадъците от живак, обхванати от член 11,
          параграф 2 от Споразумението, следва да се управляват по екосъобразен начин
          съгласно член 11, параграф 3 от същото Споразумение.
   (5)    Целесъобразно е да се определи позицията, която трябва да се заеме от името на
          Съюза на Конференцията на страните, тъй като предложеното решение, ако бъде
          одобрено, ще има правни последици, тъй като страните по Споразумението ще
          трябва да предприемат действия, за да го приложат на национално и/или
          регионално равнище.
   (6)    Европейският съюз допринесе значително за разработването на отнасящите се
          до отпадъците разпоредби на Споразумението, както и за довелата до
          предложеното решение междусесийна експертна работа, старт на която даде
          Решение MC-3/5 и която бе извършена в периода между второто и третото
          заседание на Конференцията. При това, достиженията на правото на ЕС вече
          изискват всички определени в член 11, параграф 2 от Споразумението отпадъци
          от живак, включително отпадъците, замърсени с живак, независимо от тяхното
          съдържание на живак, да се управляват без да се застрашава човешкото здраве и
          без да се вреди на околната среда.
   (7)    Съюзът следва да подкрепи приемането единствено на такова решение на
          Конференцията на страните, което е в съответствие с достиженията на
          правото на ЕС,
   ПРИЕ НАСТОЯЩОТО РЕШЕНИЕ:
                                            Член 1
   Позицията, която трябва да се заеме от името на Съюза във втората част на четвъртото
   заседание на Конференцията на страните по Споразумението, е подкрепа за приемането
   на решение относно праговете за отпадъците, замърсени с живак, което е в
   съответствие с достиженията на правото на ЕС.
                                            Член 2
   Адресат на настоящото решение е Комисията.
   Съставено в Брюксел на […] година.
                                             За Съвета
                                             Председател
BG                                            7                                          BG


                          ЕВРОПЕЙСКА
                          КОМИСИЯ
                                                Брюксел, 15.2.2022 г.
                                                COM(2022) 49 final
                                                2022/0034 (NLE)
                                    Предложение за
                               РЕШЕНИЕ НА СЪВЕТА
    относно позицията, която трябва да се заеме от името на Европейския съюз в
   рамките на Съвета за партньорство, създаден със Споразумението за търговия и
    сътрудничество между Европейския съюз и Европейската общност за атомна
     енергия, от една страна, и Обединеното кралство Великобритания и Северна
      Ирландия, от друга страна, във връзка с приемането на указанията относно
                          Форума на гражданското общество
BG                                                                              BG
 ---pagebreak---                                 ОБЯСНИТЕЛЕН МЕМОРАНДУМ
   1.       ПРЕДМЕТ НА ПРЕДЛОЖЕНИЕТО
   Комисията предлага Съветът да установи позицията, която трябва да се заеме от името
   на Съюза в рамките на Съвета за партньорство, създаден със Споразумението за
   търговия и сътрудничество между Европейския съюз и Европейската общност за
   атомна енергия, от една страна, и Обединеното кралство Великобритания и Северна
   Ирландия, от друга страна („Споразумението за търговия и сътрудничество“)1, във
   връзка с предвиденото приемане на указанията за провеждане на Форума на
   гражданското общество съгласно посоченото споразумение.
   2.       КОНТЕКСТ НА ПРЕДЛОЖЕНИЕТО
   2.1.     Споразумението за търговия и сътрудничество
   Споразумението за търговия и сътрудничество създава основата за широки отношения
   между Европейския съюз и Обединеното кралство. То влезе в сила на 1 май 2021 г.,
   като се прилага временно от 1 януари 2021 г.
   Със Споразумението за търговия и сътрудничество се установява институционална
   рамка, включително механизми, чрез които страните да се консултират с гражданското
   общество относно прилагането на споразумението и на всяко допълващо споразумение,
   по-специално чрез взаимодействие с вътрешните консултативни групи и Форума на
   гражданското общество, посочени в членове 13 и 14.
   В член 14 от Споразумението за търговия и сътрудничество се предвижда, че страните
   улесняват организирането на форум на гражданското общество за провеждане на
   диалог относно прилагането на втора част от посоченото споразумение. Съветът за
   партньорство приема работни указания за провеждането на форума.
   Форумът на гражданското общество се състои от представители на гражданското
   общество от Европейския съюз и Обединеното кралство и се свиква най-малко веднъж
   годишно, освен ако е договорено друго между страните.
   2.2.     Предвиденото решение на Съвета за партньорство
   Целта на предвидения акт на Съвета за партньорство е да се определят основните
   указания относно организирането на Форума на гражданското общество. Тези работни
   указания следва да бъдат приети от Съвета за партньорство преди първото заседание на
   Форума на гражданското общество.
   3.       ПОЗИЦИЯ, КОЯТО ТРЯБВА ДА СЕ ЗАЕМЕ ОТ ИМЕТО НА СЪЮЗА
   Целта на предложеното решение на Съвета е да се установи позицията, която трябва да
   се заеме от името на Европейския съюз в рамките на Съвета за партньорство, създаден
   със Споразумението за търговия и сътрудничество, във връзка с приемането на
   указанията относно Форума на гражданското общество.
   Предлага се да се създаде Форум на гражданското общество, съставен от представители
   на гражданското общество от ЕС и Обединеното кралство, на който да присъстват
   ограничен брой физически участници от всяка страна, като се предвижда и по-широко
   участие чрез електронни средства. Той ще се организира ежегодно на дати в
   1
          ОВ L 149, 30.4.2021 г., стр. 10.
BG                                           1                                          BG
 ---pagebreak---    непосредствена близост до датите на заседанията на Комитета за търговско
   партньорство, и ще дава възможност за физическо участие и участие чрез цифрови
   средства. Отговорност за организацията ще носи страната, организираща заседанието,
   като тя ще се сменя на ротационен принцип всяка година. Дневният ред ще бъде
   определен със съгласието на страните и ще обхваща въпроси, свързани с прилагането
   на част II от Споразумението за търговия и сътрудничество (търговия, въздухоплаване,
   автомобилен транспорт, координация на социалната сигурност и визи за краткосрочни
   посещения, рибарство и други разпоредби). Преди да постигнат съгласие по дневния
   ред, страните ще се стремят да се консултират със съответните си вътрешни
   консултативни групи, предвидени в член 13 от Споразумението за търговия и
   сътрудничество, по евентуалните точки от дневния ред.
   4.      ПРАВНО ОСНОВАНИЕ
   4.1.    Процесуалноправно основание
   4.1.1.  Принципи
   В член 218, параграф 9 от Договора за функционирането на Европейския съюз (ДФЕС)
   се предвижда приемането на решения за установяване на „позициите, които трябва да
   се заемат от името на Съюза в рамките на орган, създаден със споразумение, когато
   този орган има за задача да приема актове с правно действие, с изключение на
   актовете за допълнение или изменение на институционалната рамка на
   споразумението“.
   Понятието „актове с правно действие“ включва актове с правно действие по силата на
   нормите на международното право, които уреждат съответния орган. То включва и
   инструменти, които нямат обвързващ характер съгласно международното право, но са
   „годни да окажат съществено въздействие върху съдържанието на приеманата от
   законодателя на Съюза нормативна уредба“2.
   4.1.2.  Приложение в конкретния случай
   Съветът за партньорство е орган, създаден със споразумение, а именно Споразумението
   за търговия и сътрудничество.
   Актът, който Съветът за партньорство има за задача да приеме, представлява акт с
   правно действие. Предвиденият акт ще бъде обвързващ по силата на международното
   право в съответствие с член 14 от Споразумението за търговия и сътрудничество.
   Предвиденият акт не допълва, нито изменя               институционалната       рамка    на
   Споразумението за търговия и сътрудничество.
   Поради това процесуалноправното основание за предложеното решение е член 218,
   параграф 9 от Договора за функционирането на Европейския съюз (ДФЕС).
   4.2.    Материалноправно основание
   4.2.1.  Принципи
   Материалноправното основание за дадено решение съгласно член 218, параграф 9 от
   ДФЕС зависи преди всичко от целта и съдържанието на предвидения акт, във връзка с
   който се заема позиция от името на Съюза. Ако предвиденият акт преследва две цели
   или се състои от две части и ако едната от целите или частите може да се определи като
   2
          Решение на Съда на Европейския съюз от 7 октомври 2014 г., Германия/Съвет, C-399/12,
          ECLI:EU:C:2014:2258, т. 61—64.
BG                                             2                                               BG
 ---pagebreak---    основна, докато другата е само акцесорна, решението съгласно член 218, параграф 9 от
   ДФЕС трябва да се основава на едно-единствено материалноправно основание, а
   именно на изискваното от основната или преобладаващата цел или част.
   4.2.2.  Приложение в конкретния случай
   Целта и съдържанието на предвидения акт са свързани с общата търговска политика,
   рибарството и транспорта. Поради това материалноправното основание за
   предложеното решение е член 207, член 91, член 100 и член 43 от ДФЕС.
   4.3.    Заключение
   Правното основание за предложеното решение следва да бъдат член 207, член 91, член
   100 и член 43 от ДФЕС във връзка с член 218, параграф 9 от ДФЕС.
BG                                           3                                          BG
 ---pagebreak---                                                       2022/0034 (NLE)
                                           Предложение за
                                        РЕШЕНИЕ НА СЪВЕТА
       относно позицията, която трябва да се заеме от името на Европейския съюз в
     рамките на Съвета за партньорство, създаден със Споразумението за търговия и
       сътрудничество между Европейския съюз и Европейската общност за атомна
       енергия, от една страна, и Обединеното кралство Великобритания и Северна
        Ирландия, от друга страна, във връзка с приемането на указанията относно
                                Форума на гражданското общество
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално
   членове 43, 91, 100 и 207 от ДФЕС във връзка с член 218, параграф 9 от него,
   като взе предвид предложението на Европейската комисия,
   като има предвид, че:
   (1)    Споразумението за търговия и сътрудничество между Европейския съюз и
          Европейската общност за атомна енергия, от една страна, и Обединеното
          кралство Великобритания и Северна Ирландия, от друга страна
          („Споразумението за търговия и сътрудничество“), бе сключено от Съюза с
          Решение (ЕС) 2021/689 на Съвета3 на 29 април 2021 г. и влезе в сила на 1 май
          2021 г., като се прилага временно от 1 януари 2021 г.
   (2)    В член 14 от Споразумението за търговия и сътрудничество се изисква Съветът
          за партньорство да приеме указанията за провеждането на Форума на
          гражданското общество, който се свиква най-малко веднъж годишно, освен ако е
          договорено друго между страните.
   (3)    Съветът за партньорство трябва да приеме указанията за провеждането на
          Форума на гражданското общество.
   (4)    Поради това е целесъобразно е да се установи позицията, която трябва да се
          заеме от името на Съюза в рамките на Съвета за партньорство.
   (5)    За да се даде възможност за своевременно приемане на указанията относно
          Форума на гражданското общество, настоящото решение следва да влезе в сила
          в деня на приемането му,
   ПРИЕ НАСТОЯЩОТО РЕШЕНИЕ:
                                               Член 1
   Позицията, която трябва да се заеме от името на Съюза в рамките на Съвета за
   партньорство, създаден със Споразумението за търговия и сътрудничество, относно
   решение, което трябва да се вземе в съответствие с член 14 от него, се основава на
   3
          ОВ L 149, 30.4.2021 г., стр. 2.
BG                                               4                                     BG
 ---pagebreak---    проекта на указания относно Форума на гражданското общество, приложен към
   настоящото решение.
                                        Член 2
   Адресат на настоящото решение е Комисията.
   Съставено в Брюксел на […] година.
                                        За Съвета
                                        Председател
BG                                        5                                  BG
 ---documentbreak---                           ЕВРОПЕЙСКА
                          КОМИСИЯ
                                                Брюксел, 15.2.2022 г.
                                                COM(2022) 49 final
                                                ANNEX
                                   ПРИЛОЖЕНИЕ
                                        към
                          Предложение за Решение на Съвета
    относно позицията, която трябва да се заеме от името на Европейския съюз в
   рамките на Съвета за партньорство, създаден със Споразумението за търговия и
    сътрудничество между Европейския съюз и Европейската общност за атомна
     енергия, от една страна, и Обединеното кралство Великобритания и Северна
      Ирландия, от друга страна, във връзка с приемането на указанията относно
                          Форума на гражданското общество
BG                                                                              BG
 ---pagebreak---                                            ПРИЛОЖЕНИЕ
         УКАЗАНИЯ ОТНОСНО ФОРУМА НА ГРАЖДАНСКОТО ОБЩЕСТВО
                 съгласно Споразумението за търговия и сътрудничество
   В член 14, параграфи 1 и 2 от Споразумението за търговия и сътрудничество между
   Европейския съюз и Европейската общност за атомна енергия, от една страна, и
   Обединеното кралство Великобритания и Северна Ирландия, от друга страна
   („Споразумението за търговия и сътрудничество“) се предвижда, че страните улесняват
   организирането на форум на гражданското общество, съставен от представители на
   гражданското общество от Европейския съюз и Обединеното кралство Великобритания
   и Северна Ирландия (Обединеното кралство), който се свиква най-малко веднъж
   годишно, освен ако е договорено друго между страните. Освен това в Споразумението
   за търговия и сътрудничество се предвижда, че Съветът за партньорство приема
   работни указания за провеждането на форума.
   1.      УЧАСТНИЦИ
   Съгласно член 14, параграф 3 от Споразумението за търговия и сътрудничество 1 на
   Форума на гражданското общество ще присъстват представители на гражданското
   общество от Европейския съюз и Обединеното кралство, а именно представители на
   стопански организации и организации на работодателите (но не и отделни частни
   дружества), професионални съюзи, академични и неправителствени организации в
   различни сектори на обществото, имащи отношение към областите, обхванати от част
   II от Споразумението за търговия и сътрудничество. Страните ще прилагат съответните
   си правила и практики относно регистрацията на представителите на гражданското
   общество с цел насърчаване на балансирано представителство на организациите на
   гражданското общество.
   По практически съображения броят на физическите участници във Форума на
   гражданското общество ще бъде ограничен до 60 представители на гражданското
   общество от всяка страна, освен ако страните се споразумеят за друго. Тези
   представители ще могат да присъстват на заседанията на Форума на гражданското
   общество лично или посредством електронни средства. Страните могат да се
   споразумеят да проведат заседанието изцяло виртуално в съответствие с член 14,
   параграф 2 от Споразумението за търговия и сътрудничество. Форумът на
   гражданското общество ще бъде отворен за други членове на организации на
   гражданското общество, които се регистрират предварително, като те ще могат да
   наблюдават неговата работа.
   2.      ОБХВАТ
   Обсъжданията на Форума на гражданското общество ще обхващат областите в част II
   от Споразумението за търговия и сътрудничество: търговия, въздухоплаване,
   1
          Форумът на гражданското общество е отворен за участие на независими организации на
          гражданското общество, създадени на териториите на страните, включително членове на
          вътрешните консултативни групи, посочени в член 13 от Споразумението за търговия и
          сътрудничество. Всяка страна насърчава балансираното представителство, включително на
          неправителствени организации, стопански организации и организации на работодателите, както
          и професионални съюзи, действащи в областта на икономиката, устойчивото развитие,
          социалната политика, правата на човека, околната среда и други.
BG                                                  1                                                BG
 ---pagebreak---    автомобилен транспорт, координация на социалната сигурност и визи за краткосрочни
   посещения, рибарство и други разпоредби.
   3.      ГРАФИК, ОРГАНИЗАЦИЯ И ДНЕВЕН РЕД
   В Споразумението за търговия и сътрудничество се предвижда, че Форумът на
   гражданското общество се свиква най-малко веднъж годишно, освен ако е договорено
   друго между страните. Форумът на гражданското общество ще заседава на дати в
   непосредствена близост до датите на заседанията на Комитета за търговско
   партньорство, освен ако е договорено друго между страните. Съпредседателите на
   Комитета за търговско партньорство и специализираните търговски комитети и
   съпредседателите на специализираните комитети по енергетика, въздушен транспорт,
   авиационна безопасност, автомобилен транспорт, координация на социалната
   сигурност и рибарство ще могат да участват във форума, когато на него се обсъждат
   въпроси, попадащи в сферата на тяхната компетентност.
   Форумът на гражданското общество ще бъде организиран от страната, която отговаря
   за домакинството на заседанието на Комитета за търговско партньорство, което
   означава, че мястото на провеждане на форума ще се редува между Европейския съюз и
   Обединеното кралство, освен ако е договорено друго между страните. Страната, която е
   домакин на форума, ще осигури мястото на провеждане и ще улесни провеждането на
   заседанието (например като предостави връзки за регистрация и виртуално участие).
   Страните ще се стремят да се консултират със съответните си вътрешни консултативни
   групи по евентуалните точки от дневния ред, преди да постигнат съгласие по проекта
   на дневен ред с другата страна. Страните ще се стремят да публикуват проектите на
   дневен ред 15 дни преди датата на заседанието на Форума на гражданското общество.
   Страната домакин изготвя резултатите и заключенията от Форума на гражданското
   общество със съгласието на другата страна в срок от 30 дни от заседанието. Резултатите
   и заключенията от всяко от заседанията ще бъдат споделени със Съвета за
   партньорство, Комитета за търговско партньорство и специализираните комитети по
   енергетика, въздушен транспорт, авиационна безопасност, автомобилен транспорт,
   координация на социалната сигурност и рибарство и се правят публично достъпни.
   Съветът за партньорство може да изменя настоящите указания, включително с цел
   разрешаване на въпроси, възникващи по време на тяхното прилагане.
BG                                           2                                            BG